CELEX: 52008PC0535
Language: ro
Date: 2008-09-05
Title: Propunere de directivă a Parlamentului european şi a Consiliului privind echipamentele tehnice de aplicare a pesticidelor, de modificare a Directivei 2006/42/CE din 17 mai 2006 privind echipamentele tehnice

Anunţ juridic important

|

52008PC0535

Propunere de directivă a Parlamentului european şi a Consiliului privind echipamentele tehnice de aplicare a pesticidelor, de modificare a Directivei 2006/42/CE din 17 mai 2006 privind echipamentele tehnice  /* COM/2008/0535 final - COD 2008/0172 */  

	[pic] | COMISIA COMUNITĂŢILOR EUROPENE |Bruxelles, 5.9.2008COM(2008) 535 final2008/0172 (COD)Propunere deDIRECTIVĂ A PARLAMENTULUI EUROPEAN ȘI A CONSILIULUIprivind echipamentele tehnice de aplicare a pesticidelor, de modificare a Directivei 2006/42/CE din 17 mai 2006 privind echipamentele tehnice(prezentată de Comisie)EXPUNERE DE MOTIVE1. CONTEXTUL PROPUNERII |Motivele și obiectivele propunerii Prin Decizia de stabilire a celui de-al șaselea program comunitar de acțiune pentru mediu[1], Parlamentul European și Consiliul au recunoscut că impactul pesticidelor asupra sănătății umane și asupra mediului trebuie redus mai mult. Într-o primă fază, acest obiectiv vizează produsele de protecție a plantelor. Scopul este utilizarea pesticidelor într-un mod mai viabil și reducerea riscurilor pentru sănătatea umană și pentru mediu care rezultă din utilizarea lor, într-o măsură compatibilă cu protecția necesară a culturilor. Abordarea care a fost prezentată în acest scop include punerea în aplicare în întregime și revizuirea adecvată a cadrului juridic relevant și elaborarea unei Strategii tematice privind utilizarea durabilă a pesticidelor. De atunci, Comisia Europeană a adoptat strategia (denumită în continuare strategia tematică)[2] și a propus o Directivă a Parlamentului European și a Consiliului de stabilire a unui cadru de acțiune comunitară pentru gestionarea principalelor aspecte legislative ale punerii sale în aplicare (denumită în continuare directiva-cadru)[3]. Strategia tematică stabilește cinci obiective principale: reducerea la minimum a riscurilor pentru sănătate și pentru mediu determinate de utilizarea pesticidelor; îmbunătățirea controalelor privind utilizarea și distribuția pesticidelor; înlocuirea celor mai periculoase pesticide cu alternative mai sigure; încurajarea practicilor agricole care utilizează cantități limitate de pesticide sau care nu utilizează pesticide; stabilirea unui sistem transparent de raportare și monitorizare a progreselor înregistrate. În ceea ce privește primul obiectiv menționat pe listă, în special echipamentele de aplicare a pesticidelor, directiva-cadru propusă introduce cerințe privind stabilirea de către statele membre a unui sistem care să asigure întreținerea și inspecția regulată a echipamentelor utilizate. Cu toate acestea, pentru a completa măsurile legislative cu privire la echipamente, sunt necesare măsuri complementare pentru a stabili cerințele de protecție a mediului care trebuie îndeplinite de noile echipamente de aplicare a pesticidelor înainte ca acestea să fie introduse pe piață și puse în funcțiune. În cadrul strategiei sale tematice, precum și în preambulul și în expunerea de motive a directivei-cadru propuse, Comisia s-a angajat să introducă cerințele necesare privind protecția mediului pentru noile echipamente de aplicare a pesticidelor într-o propunere separată. În acest scop, Comisia propune acum o Directivă de modificare a Directivei 2006/42/CE a Parlamentului European și a Consiliului din 17 mai 2006 privind echipamentele tehnice (denumită în continuare Directiva privind echipamentele tehnice)[4]. |Contextul general Echipamentele tehnice de aplicare a pesticidelor proiectate, construite și întreținute în mod adecvat joacă un rol semnificativ în reducerea efectelor negative ale pesticidelor asupra sănătății umane, în special asupra operatorilor echipamentelor și asupra mediului. Propunerea are obiectivul de a garanta că echipamentele tehnice noi de aplicare a pesticidelor nu pun în pericol mediul în mod inutil. În acest scop, propunerea introduce cerințe esențiale suplimentare privind protecția mediului pe care noile echipamente tehnice de aplicare a pesticidelor trebuie să le respecte înainte de a fi introduse pe piață și/sau puse în funcțiune în Comunitate. Armonizarea cerințelor pentru astfel de echipamente tehnice reprezintă o condiție necesară pentru garantarea unui nivel înalt de protecție, asigurând, în același timp, libera circulație a acestor produse în cadrul Comunității. |Dispozițiile în vigoare în domeniul propunerii Directiva privind echipamentele tehnice 98/37/CE stabilește cerințele esențiale privind sănătatea și siguranța pe care echipamentele tehnice introduse pe piața comunitară trebuie să le îndeplinească pentru a beneficia de libera circulație pe teritoriul comunitar și procedurile necesare pentru evaluarea conformității cu aceste cerințe. Directiva 98/37/CE va fi abrogată de Directiva 2006/42/CE care va fi aplicabilă începând cu 29 decembrie 2009. Directiva privind echipamentele tehnice se aplică echipamentelor tehnice de aplicare a pesticidelor cu privire la sănătatea și siguranța utilizatorilor acestor echipamente și ale altor persoane expuse riscurilor determinate de utilizarea lor. Cerințele privind protecția mediului nu sunt actualmente reglementate de Directiva privind echipamentele tehnice. Totuși, mai multe state membre au introdus dispoziții naționale care stabilesc cerințele privind protecția mediului pentru echipamentele tehnice de aplicare a pesticidelor. În plus, au fost adoptate trei standarde europene în acest domeniu. |Coerența cu celelalte politici și obiective ale Uniunii Propunerea este în întregime conformă obiectivelor și scopurilor celui de-al șaselea Program comunitar de acțiune pentru mediu, Strategiei Uniunii Europene pentru dezvoltare durabilă, Strategiei de la Lisabona și Strategiei tematice privind utilizarea durabilă a pesticidelor. Propunerea contribuie, de asemenea, la alte politici, în special la îmbunătățirea protecției sănătății și siguranței angajaților și consumatorilor. Propunerea este, de asemenea, conformă cu Acordul interinstituțional pentru o legiferare mai bună. |2. CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |Metode de consultare, principalele sectoare vizate și profilul general al respondenților Pentru a oferi tuturor părților interesate posibilitatea de a contribui la dezvoltarea strategiei tematice, Comisia a organizat un proces extensiv de consultare a instituțiilor europene, a statelor membre și a altor părți interesate. Acesta a cuprins patru etape de consultare, standardele minime pentru consultare fiind respectate în întregime. În iulie 2002, Comisia a adoptat Comunicarea „Către o strategie tematică privind utilizarea durabilă a pesticidelor”[5], care prezenta o listă a măsurilor posibile pentru a atinge obiectivele specifice ale strategiei tematice. Comunicarea a fost înaintată Parlamentului European, Consiliului și Comitetului Economic și Social și publicată pe internet pentru a fi consultată de publicul larg. Pe durata acestei consultări au fost primite peste 150 de contribuții. În plus, în noiembrie 2002, Comisia a organizat o conferință a părților interesate cu peste 200 de participanți provenind din toate grupurile de părți interesate, cum ar fi industria pesticidelor, organizațiile de agricultori, autorități, organizații de consumatori și de mediu. În 2004, Comisia a comandat un studiu unui consultant extern (BiPRO) privind efectele aspectelor legislative ale strategiei tematice. Studiul a fost elaborat pe baza sondajelor și interviurilor la care au participat statele membre (22 de state au răspuns) și principalele părți interesate. Acesta a fost însoțit de un grup interservicii care a implicat toate direcțiile generale relevante, raportul său final fiind publicat pe site-ul Comisiei (denumit în continuare raportul BiPRO)[6]. 28 de organizații au trimis observații cu privire la concluziile studiului[7]. Între 17 martie și 12 mai 2005 a fost realizată a consultare interactivă finală cu privire la elaborarea de politici. Aceasta a valorificat rezultatele consultărilor anterioare ale părților interesate și a evidențiat măsurile principale care trebuiau incluse în strategia tematică. Comisia a primit 1 767 de răspunsuri din partea publicului și a părților interesate. |Rezumatul răspunsurilor și modul în care acestea au fost luate în considerare Un rezumat detaliat al procesului de consultare și al rezultatului său pot fi găsite în Documentul de lucru al serviciilor Comisiei cu privire la evaluarea impactului strategiei tematice privind utilizarea durabilă a pesticidelor (denumită în continuare evaluarea impactului)[8]. Concluziile Consiliului, rezoluția Parlamentului European, avizul Comitetului Economic și Social, precum și contribuțiile publice sunt rezumate în anexa 1 la evaluarea impactului. Toate observațiile sunt, de asemenea, disponibile pe internet[9]. Răspunsurile primite în cadrul consultării interactive finale cu privire la elaborarea de politici sunt rezumate în anexa 2 la evaluarea impactului[10]. |Obținerea și utilizarea expertizei |Domenii științifice/de expertiză relevante Agricultura, protecția plantelor, echipamentele tehnice și ingineria (echipamentele de aplicare a pesticidelor, în special pulverizatoarele și echipamentele asociate), pulverizarea aeriană, analiza consecințelor economice, sociale și de mediu. Metodologia utilizată Metodele utilizate pentru obținerea și utilizarea expertizei au inclus consultări bilaterale cu părțile interesate, organizarea de întâlniri, participarea la conferințe și comandarea unui studiu unui consultant extern. Principalele organizații consultate/principalii experți consultați Principalele organizații consultate includ autoritățile statelor membre, industria pesticidelor, industria echipamentelor de aplicare a pesticidelor, organizațiile de fermieri, mediul universitar, Comitetul European de Standardizare (CEN) și organizațiile de mediu. Rezumatul recomandărilor primite și utilizate Cu privire la echipamentele tehnice noi de aplicare a pesticidelor, recomandările au confirmat faptul că este necesar să se stabilească cerințe de protecție a mediului pentru echipamentele tehnice noi de aplicare a pesticidelor cărora acestea trebuie să se conformeze pentru a putea fi introduse pe piață și/sau puse în funcțiune. Mijloace utilizate pentru a pune la dispoziția publicului recomandările formulate de experți Recomandările formulate de experți au fost puse la dispoziția publicului pe internet[11]. |Evaluarea impactului Propunerea de modificare a Directivei privind echipamentele tehnice (2006/42/CE) pentru echipamentele tehnice de aplicare a pesticidelor se bazează pe raportul BiPRO și pe evaluarea impactului propunerilor legislative bazate pe strategia tematică. Opțiuni strategice avute în vedere Evaluarea impactului se ocupă de opțiunile strategice referitoare la echipamentele de aplicare a pesticidelor în secțiunea 4.1.2, intitulată „Standarde pentru controlul și certificarea echipamentelor de aplicare”. În cadrul evaluării impactului, termenul „control” se referă la întreținerea și inspecția periodică a echipamentelor de aplicare a pesticidelor care constituie subiectul măsurilor propuse în directiva-cadru. Termenul „certificare” se referă la proiectarea, construirea și evaluarea conformității echipamentelor noi de aplicare a pesticidelor care constituie subiectul acestei propuneri. Cu privire la certificarea echipamentelor noi de aplicare a pesticidelor, evaluarea impactului a ținut seama de următoarele opțiuni: nicio acțiune la nivel comunitar (identificată în cadrul evaluării impactului ca opțiunea 5)[12]; introducerea unui sistem voluntar de certificare (identificată în cadrul evaluării impactului ca opțiunea 6)[13]; obligația, pentru statele membre, de a stabili un sistem obligatoriu de certificare la nivel național (identificată în cadrul evaluării impactului ca opțiunea 1)[14]; introducerea unui sistem obligatoriu de certificare pentru echipamentele noi de aplicare, la nivel comunitar (identificată în cadrul evaluării impactului ca opțiunea 2, primul paragraf)[15]. Concluzia evaluării impactului, prezentată în secțiunea 6.2.2 și tabelele 6-45 și 6-46 ale documentului[16], este că introducerea unui sistem obligatoriu de certificare pentru echipamentele noi de aplicare a pesticidelor la nivel comunitar este singura opțiune care poate atinge obiectivele dorite ale strategiei tematice în ceea ce privește protecția mediului și sănătatea umană. În plus, celelalte opțiuni strategice ar determina perpetuarea dispozițiilor naționale divergente care constituie obstacole pentru libera circulație a mărfurilor pe teritoriul Comunității (a se vedea mai jos, secțiunea 3 – principiul subsidiarității). Efecte potențiale În raportul BiPRO sunt discutate efectele posibile ale introducerii cerințelor pentru introducerea pe piață a echipamentelor noi de aplicare a pesticidelor[17]. Se estimează că armonizarea la nivelul UE a acestor cerințe va determina în general ridicarea standardelor pentru noile echipamente tehnice în ceea ce privește protecția mediului. În consecință, costurile medii de producție pentru producătorii de echipamente tehnice de aplicare a pesticidelor ar putea crește. Eventuala creștere a costurilor ar fi repartizată inegal, deoarece mulți producători oferă deja echipamente tehnice la un standard satisfăcător pentru a se conforma reglementărilor sau sistemelor de certificare în vigoare în anumite state membre, în timp ce alții ar trebui să ridice semnificativ standardele produselor lor. Pentru primii dintre aceștia, armonizarea cerințelor de protecție a mediului la nivel comunitar ar avea avantajul asigurării unei concurențe loiale în cadrul pieței interne. Eventualele creșteri ale costurilor de conformare pentru producătorii care ar trebui să-și modernizeze echipamentele tehnice comportă două elemente: un cost unic, cauzat de adaptarea proiectării și a utilajelor; un cost de producție, determinat, de exemplu, de încorporarea în echipamente a unor dispozitive și sisteme de control suplimentare sau mai complexe. Niciunul din aceste costuri nu poate fi estimat cu precizie, deoarece producătorii nu disting în general între factorii de cost legați de conformitatea cu cerințele legale și factorii de cost legați de modernizarea periodică a proiectelor lor pentru a răspunde cererii de îmbunătățire a performanțelor de pe piață și altor cerințe ale clienților. În orice caz, costurile cu care ar putea să se confrunte acei producători care ar trebui să ridice semnificativ standardele produselor lor vor fi probabil transferate asupra utilizatorilor, în măsura în care condițiile pieței o permit, prin intermediul majorării prețurilor. Evaluarea impactului, presupunând că durata medie de funcționare a unui pulverizator este de 12-15 ani, estimează că în Comunitate se cumpără aproximativ 125 000 – 250 000 de pulverizatoare noi pe an. Datorită eficienței mai mari, pulverizatoarele care sunt conforme noilor cerințe de protecție a mediului consumă probabil mai puțin pesticid și reduc pierderile de pesticid în timpul operațiilor de amestecare, încărcare, pulverizare și curățare. Reducerea medie anuală a consumului de pesticide care rezultă este dificil de estimat; totuși, aceasta va determina cu siguranță economii pentru utilizatori, care vor compensa probabil creșterea eventuală a prețului anumitor echipamente de pulverizare. Pe de altă parte, utilizarea redusă de pesticide poate determina scăderea cifrei de afaceri a industriei pesticidelor, care ar putea duce la reducerea locurilor de muncă. Pe termen lung, se preconizează că introducerea cerințelor de protecție a mediului pentru echipamentele tehnice noi de aplicare a pesticidelor va avea efecte pozitive asupra sănătății umane și asupra mediului, prin intermediul scăderii estimate a expunerii la pesticide și al reducerii efectelor adverse asupra sănătății umane și asupra mediului datorate unei astfel de expuneri.[18] |3. ELEMENTELE JURIDICE ALE PROPUNERII |Sinteza acțiunii propuse Prezenta propunere introduce noi cerințe de protecție a mediului pentru introducerea pe piață și/sau punerea în funcțiune a echipamentelor tehnice noi de aplicare a pesticidelor în SEE. Aceste cerințe esențiale suplimentare sunt dispoziții obligatorii care au scopul de a garanta faptul că produsele nu pun în pericol mediul în mod inutil. |Temeiul juridic Articolul 95 din Tratatul CE, care stabilește principiile pentru înființarea pieței interne, constituie temeiul juridic al propunerii de modificare a Directivei privind echipamentele tehnice. Directiva privind echipamentele tehnice asigură libera circulație a echipamentelor tehnice făcând parte din domeniul său de aplicare și care respectă cerințele esențiale privind sănătatea și siguranța și procedurile de evaluare a conformității stabilite de directiva respectivă. |Principiul subsidiarității Principiul subsidiarității se aplică, în măsura în care propunerea nu este de competența exclusivă a Comunității. |Obiectivele propunerii nu pot fi realizate în mod satisfăcător de statele membre din următoarele motive: |Anumite state membre au introdus deja cerințe obligatorii de protecție a mediului și proceduri de evaluare a conformității pentru echipamentele de aplicare a pesticidelor. Alte state membre au anunțat proiecte de regulamente în acest domeniu. Dacă cerințele ecologice pentru echipamentele tehnice de aplicare a pesticidelor ar continua să fie stabilite prin intermediul unui sistem voluntar de certificare sau al unor sisteme de certificare stabilite de către statele membre la nivel național, acest fapt ar determina perpetuarea sau chiar multiplicarea dispozițiilor și procedurilor naționale divergente cu obiective similare. Acestea generează costuri nejustificate pentru industrie și constituie obstacole pentru libera circulație a mărfurilor pe teritoriul Comunității. |Acțiunea comunitară va realiza într-o mai mare măsură obiectivele propunerii din următoarele motive: Armonizarea cerințelor de protecție a mediului și a procedurilor de evaluare a conformității la nivel comunitar este singura modalitate de a atinge obiectivul dorit de protecție a mediului, concomitent cu asigurarea unui nivel echivalent de protecție în întreaga Comunitate, a concurenței loiale între producători și a liberei circulații a mărfurilor în cadrul pieței interne. |Prin urmare, propunerea respectă principiul subsidiarității. |Principiul proporționalității |Prezenta propunere nu depășește ceea ce este necesar pentru atingerea obiectivului său, respectând, prin urmare, principiul proporționalității prevăzut la articolul 5 din tratat. Prezenta propunere se limitează la cerințele esențiale cărora trebuie să li se conformeze echipamentele tehnice de aplicare a pesticidelor pentru a fi introduse pe piață și/sau puse în funcțiune, în timp ce organizațiile de standardizare europeană sunt responsabile de elaborarea standardelor tehnice care oferă specificații detaliate permițând producătorilor să se conformeze acestor cerințe. Aplicarea acestor standarde armonizate rămâne voluntară, dar conferă o prezumție de conformitate cu cerințele esențiale pe care le reglementează. |Sarcina administrativă care revine Comunității și autorităților naționale este redusă la minimum, prin includerea cerințelor de protecție a mediului pentru echipamentele tehnice de aplicare a pesticidelor în Directiva privind echipamentele tehnice, astfel cum a fost propus. Statele membre ar suporta un cost administrativ unic, legat de transpunerea directivei de modificare în legislația națională. În orice caz, odată ce modificarea ar fi pusă în aplicare, sarcinile administrative ale statelor membre și ale Comunității determinate de gestionarea și consolidarea noilor cerințe privind mediul (supravegherea pieței, cooperarea administrativă, organizarea și participarea la activitatea Comitetului și a Grupului de lucru pentru echipamente tehnice, gestionarea standardelor etc.) ar fi în esență neschimbate, în comparație cu obligațiile legate de gestionarea și consolidarea actualei Directive privind echipamentele tehnice ca întreg. Respectarea noilor cerințe stabilite de Directiva privind echipamentele tehnice, așa cum sunt propuse, ar avea, de asemenea, avantajul reducerii sarcinilor administrative pentru producătorii de echipamente tehnice de aplicare a pesticidelor. Dosarul tehnic al producătorului ar trebui actualizat, dar declarația de conformitate CE care trebuie să însoțească fiecare echipament ar reglementa, de asemenea, noile cerințe privind protecția mediului – singura modificare necesară ar fi adăugarea unei referințe la standardele armonizate relevante aplicate. Creșterea posibilă a costurilor determinată de aplicarea noilor cerințe armonizate este compensată în mod semnificativ de reducerea costurilor existente și viitoare previzibile rezultând din nearmonizare, cu alte cuvinte costurile de proiectare și de producție și sarcinile administrative cu care se confruntă producătorii ca urmare a aplicării unor reglementări și proceduri naționale divergente într-un număr din ce în ce mai mare de state membre. |Alegerea instrumentelor |Instrumentul propus: directivă. Echipamentele tehnice noi de aplicare a pesticidelor intră deja sub incidența directivei privind echipamentele tehnice în ceea ce privește protecția sănătății și siguranței operatorilor și a altor persoane expuse. În vederea unei legiferări mai bune, este considerat a fi preferabil să se stabilească toate cerințele aplicabile unei categorii date de produse într-un singur act legislativ, evitându-se astfel suprapunerile și cerințele contradictorii și oferindu-se o procedură unică de evaluare a conformității. Din acest motiv, se propune încorporarea cerințelor de protecție a mediului pentru echipamentele tehnice de aplicare a pesticidelor în Directiva privind echipamentele tehnice prin intermediul unei directive de modificare. |Propunerea este astfel conformă cu acordul interinstituțional pentru o mai bună legiferare. |4. IMPLICAțII BUGETARE |Propunerea nu are nicio implicație asupra bugetului comunitar. |5. INFORMAțII SUPLIMENTARE |Tabel de corespondență Statelor membre li se cere să comunice Comisiei textul dispozițiilor naționale care transpun directiva, precum și un tabel de corespondență între dispozițiile respective și directivă. |Spațiul Economic European Actul propus se referă la o problemă a SEE și, prin urmare, ar trebui extins la Spațiul Economic European. |Explicarea detaliată a propunerii Preambulul propunerii include trei considerente. Primele două considerente expun contextul și stabilesc obiectivul propunerii. Cel de-al treilea considerent explică motivul pentru care se propune introducerea protecției mediului printre obiectivele Directivei privind echipamentele tehnice. Acest considerent indică, de asemenea, faptul că, în această propunere, cerințele privind protecția mediului sunt limitate la echipamentele tehnice de aplicare a pesticidelor și la riscurile pentru mediu reglementate de noile cerințe esențiale propuse în anexa I la directivă. Se propun modificări adecvate ale anumitor articole din directivă pentru a introduce protecția mediului printre obiectivele sale. Articolul 2 definește anumite concepte cheie utilizate în directivă. Se propune adăugarea unei noi definiții pentru „cerințele esențiale privind siguranța și sănătatea” la articolul respectiv. Includerea protecției mediului, acolo unde este adecvat, în definiția „cerințelor esențiale privind sănătatea și siguranța”, evită necesitatea de a modifica numeroasele referiri la cerințele esențiale privind sănătatea și siguranța din directivă. Obiectivul de protecție a mediului este, de asemenea, menționat în modificările corespunzătoare aduse articolelor 4 alineatul (1), 9 alineatul (3) și 11 alineatul (1). Anexa I stabilește cerințele esențiale privind sănătatea și siguranța aplicabile echipamentelor tehnice. Primul principiu general stabilit în introducerea la anexa I este modificat pentru a include obligația, pentru producătorii de echipamente tehnice de aplicare a pesticidelor, după caz, de a estima riscurile de deteriorare a mediului. Se propune ca cerințele privind protecția mediului pentru echipamentele tehnice de aplicare a pesticidelor să fie incluse în partea 2 din anexa I. Partea 2 stabilește cerințele esențiale suplimentare privind sănătatea și siguranța pentru mai multe categorii de echipamente tehnice. Se propune să se adauge o referință la echipamentele tehnice de aplicare a pesticidelor în primul alineat care definește domeniul de aplicare al părții 2. Noile cerințe suplimentare privind protecția mediului sunt introduse într-un nou punct 2.4. Cerințele stabilite în noul punct 2.4 propus al anexei I se aplică echipamentelor tehnice de aplicare a pesticidelor. O definiție a „echipamentelor tehnice de aplicare a pesticidelor” este dată într-un prim sub-punct 2.4.1. Definiția precizează că cerințele se aplică echipamentelor tehnice destinate aplicării produselor de protecție a plantelor[19] și produselor biocide pentru controlul speciilor dăunătoare[20], conform domeniului de aplicare al strategiei tematice și al directivei-cadru. Echipamentele tehnice de aplicare a pesticidelor includ echipamentele autopropulsate, remorcate, echipamentele montate pe vehicule și semi-montate, echipamentele transportate pe calea aerului, precum și cele fixe, destinate aplicării pesticidelor, care pot fi utilizate atât de profesioniști, cât și de consumatori. Ele includ, de asemenea, echipamentele pentru aplicarea pesticidelor portabile și de mână acționate electric și echipamentele portabile și de mână operate manual, cu cameră de presiune. Cu toate acestea, cerințele specificate în punctul 2.4 nu se aplică echipamentelor de aplicare a pesticidelor portabile sau de mână operate manual fără o cameră de presiune sau echipamentelor simple de aplicare a pesticidelor fără părți mobile, deoarece astfel de echipamente nu intră sub incidența domeniului de aplicare al Directivei privind echipamentele tehnice. Subpunctele de la 2.4.4 la 2.4.8 stabilesc cerințe esențiale care au scopul de a garanta că echipamentele tehnice de aplicare a pesticidelor sunt proiectate și construite pentru a reduce la minimum daunele provocate mediului și că acestea sunt însoțite de instrucțiunile necesare privind utilizarea, întreținerea și inspectarea lor corectă. Ar trebui remarcat că noile cerințe esențiale propuse se aplică echipamentelor de aplicare a pesticidelor pe lângă toate celelalte cerințe relevante din anexa I, inclusiv cerința stabilită la punctul 3.5.3 cu privire la protecția operatorului echipamentului împotriva riscurilor de expunere la emisii periculoase, în conformitate cu principiul general 4 prezentat în introducerea la anexa I. Se preconizează că noile cerințe esențiale propuse vor fi sprijinite prin specificații tehnice ale standardelor armonizate pentru diferitele categorii de echipamente tehnice de aplicare a pesticidelor. În acest scop, Comisia va da un mandat adecvat organizațiilor europene de standardizare. |2008/0172 (COD)Propunere deDIRECTIVĂ A PARLAMENTULUI EUROPEAN ȘI A CONSILIULUIprivind echipamentele tehnice de aplicare a pesticidelor, de modificare a Directivei 2006/42/CE din 17 mai 2006 privind echipamentele tehnice(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95având în vedere propunerea din partea Comisiei[21],având în vedere avizul Comitetului Economic și Social European[22],hotărând în conformitate cu procedura prevăzută la articolul 251 din tratat[23],întrucât:(1) Este recunoscut că utilizarea pesticidelor constituie o amenințare atât pentru sănătatea umană, cât și pentru mediu. În comunicarea intitulată „O strategie tematică privind utilizarea durabilă a pesticidelor”[24], Comisia a adoptat o strategie care are ca obiectiv reducerea riscurilor pentru sănătatea umană și pentru mediu provocate de utilizarea pesticidelor. În plus, Comisia a propus o Directivă a Parlamentului European și a Consiliului de stabilire a unui cadru de acțiune comunitară în scopul unei utilizări durabile a pesticidelor[25] (denumită în continuare „directiva-cadru”).(2) Proiectarea, construcția și întreținerea echipamentelor tehnice de aplicare a pesticidelor joacă un rol semnificativ atunci când se dorește reducerea efectelor adverse ale pesticidelor asupra sănătății umane și asupra mediului. În ceea ce privește echipamentele de aplicare a pesticidelor care sunt deja utilizate de profesioniști, directiva-cadru introduce cerințe pentru inspecția și întreținerea care trebuie efectuate pentru astfel de echipamente.(3) Cerințele privind protecția sănătății și a siguranței persoanelor și, după caz, a animalelor domestice și a bunurilor sunt deja reglementate de Directiva 2006/42/CE a Parlamentului European și a Consiliului din 17 mai 2006 privind echipamentele tehnice[26]. Pentru a asigura coerența directivei respective cu directiva-cadru, este oportun ca cerințele esențiale de protecție a mediului pentru proiectarea și construirea echipamentelor tehnice noi de aplicare a pesticidelor să fie incluse în Directiva 2006/42/CE.(4) În acest scop, este necesar să se includă, de asemenea, o referință la protecția mediului în dispozițiile Directivei 2006/42/CE, limitând, în același timp, acest obiectiv la categoria de echipamente tehnice și la riscurile care sunt subiectul cerințelor specifice privind protecția mediului.(5) Prin urmare, Directiva 2006/42/CE ar trebui modificată în consecință,ADOPTĂ PREZENTA DIRECTIVĂ:Articolul 1Modificarea Directivei 2006/42/CEDirectiva 2006/42/CE se modifică după cum urmează:1. La articolul 2, se introduce litera (m) după cum urmează:„(m) «cerințe esențiale privind sănătatea și siguranța» înseamnă dispoziții obligatorii care au scopul de a garanta că produsele nu pun în pericol sănătatea sau siguranța persoanelor și, după caz, a animalelor domestice, a bunurilor sau a mediului.”2. Articolul 4 alineatul (1) se înlocuiește cu următorul text:„(1) Statele membre iau toate măsurile corespunzătoare pentru a asigura că echipamentele tehnice pot fi introduse pe piață și/sau puse în funcțiune doar în cazul în care respectă dispozițiile relevante ale prezentei directive și nu pun în pericol sănătatea și siguranța persoanelor sau , după caz, a animalelor domestice, a bunurilor sau a mediului , atunci când sunt instalate și întreținute în mod corespunzător și utilizate în scopul pentru care sunt destinate sau în condiții previzibile în mod rezonabil.”3. La articolul 9 alineatul (3), primul paragraf se înlocuiește cu următorul text:„În cazurile menționate la alineatul 1, Comisia consultă statele membre și alte părți interesate, indicând măsurile pe care intenționează să le adopte în scopul de a asigura, la nivel comunitar, un nivel ridicat de protecție a sănătății și siguranței persoanelor și, după caz, a animalelor domestice, a bunurilor sau a mediului.”4. Articolul 11 alineatul (1) se înlocuiește cu următorul text:„(1) În cazul în care un stat membru constată că echipamentele tehnice care intră sub incidența prezentei directive, purtând marca CE, însoțite de declarația de conformitate CE și folosite în conformitate cu destinația lor sau în condiții previzibile în mod rezonabil, pot pune în pericol sănătatea și siguranța persoanelor sau , după caz, a animalelor domestice, a bunurilor sau a mediului , ia toate măsurile corespunzătoare pentru a retrage de pe piață astfel de echipamente tehnice, pentru a interzice introducerea lor pe piață și/sau punerea lor în funcțiune sau pentru a restricționa libera circulație a acestora.”5. Anexa I se modifică după cum urmează:(a) În Principiile generale, punctul 1 se înlocuiește cu următorul text:„1. Producătorul de echipamente tehnice sau reprezentantul său autorizat trebuie să asigure desfășurarea unei evaluări a riscurilor în scopul stabilirii cerințelor privind sănătatea și siguranța care se aplică echipamentelor tehnice; echipamentele tehnice trebuie să fie proiectate și construite având în vedere rezultatele evaluării riscurilor.Prin procesul iterativ de evaluare a riscurilor și de reducere a riscurilor menționat mai sus, producătorul sau reprezentantul său autorizat:-  determină limitele echipamentelor tehnice, ceea ce include destinația prevăzută și orice posibilă utilizare neadecvată a acestora, previzibilă în mod rezonabil,-  identifică pericolele care pot fi generate de echipament și situațiile periculoase asociate acestora,-  estimează riscurile, având în vedere gravitatea posibilei răniri sau a afectării sănătății și, după caz, a mediului și probabilitatea apariției acestora,-  evaluează riscurile, în scopul stabilirii necesității reducerii riscului în conformitate cu obiectivul prezentei directive,-  elimină pericolele sau reduce riscurile asociate pericolelor prin aplicarea unor măsuri de protecție, respectând prioritățile stabilite la punctul 1.1.2 litera (b).”(b) Partea 2 se modifică după cum urmează:(i) Primul alineat este înlocuit cu următorul:„Echipamentele tehnice destinate producției de produse alimentare, produse cosmetice și farmaceutice, echipamentele tehnice portabile și/sau ghidate manual, echipamentele tehnice portabile fixate și alte echipamente tehnice de impact, echipamentele tehnice destinate prelucrării lemnului și materialelor cu caracteristici fizice similare și echipamentele de aplicare a pesticidelor trebuie să îndeplinească toate cerințele esențiale de sănătate și siguranță descrise în prezentul capitol (a se vedea principiile generale, punctul 4).”(ii) Se introduce punctul 2.4 după cum urmează:„ 2.4. ECHIPAMENTELE TEHNICE DE APLICARE A PESTICIDELOR2.4.1. Definiție„Echipamentele tehnice de aplicare a pesticidelor” sunt echipamentele tehnice destinate în mod specific aplicării produselor de protecție a plantelor, astfel cum sunt definite în Regulamentul (CE) nr. […] [27] sau a produselor biocide pentru combaterea paraziților, aparținând tipurilor de produse de la 14 la 19, astfel cum sunt definite în anexa V la Directiva 98/8/CE [28] .2.4.2. Observații generaleEchipamentele tehnice de aplicare a pesticidelor trebuie proiectate și construite astfel încât acestea să poată fi operate, reglate și întreținute fără a dăuna mediului în mod inutil.2.4.3. Controlul și monitorizareaOperarea echipamentelor trebuie să poată fi controlată și monitorizată din pozițiile de operare.2.4.4. Umplerea și golireaEchipamentele tehnice trebuie să fie proiectate și construite astfel încât să se faciliteze umplerea precisă și golirea completă și să se prevină orice împrăștiere neintenționată de pesticid în timpul acestor operații.2.4.5. Aplicarea2.4.5.1. Rata de aplicareEchipamentele tehnice trebuie să fie prevăzute cu modalități de reglare ușoară, precisă și fiabilă a ratei de aplicare.2.4.5.2. Distribuirea și depunereaEchipamentele tehnice trebuie proiectate și construite astfel încât să se asigure o distribuire egală și o depunere omogenă a pesticidelor în zonele țintă și să se reducă la minimum pierderile în zonele care nu sunt vizate.Trebuie evitate pierderile când funcția de aplicare a pesticidelor este oprită.2.4.6. Întreținerea2.4.6.1. CurățareaEchipamentele tehnice trebuie proiectate și construite astfel încât să se faciliteze curățarea, în special curățarea rezervorului.2.4.6.2. ReviziaEchipamentele tehnice trebuie proiectate și construite astfel încât să se faciliteze înlocuirea părților uzate. Trebuie să fie posibilă conectarea instrumentelor necesare de măsurare la echipamente pentru a verifica funcționarea lor corectă.2.4.7. Marcajul2.4.7.1. DuzeleDuzele trebuie să fie marcate astfel încât tipul și dimensiunea lor să poată fi identificate direct sau din informațiile date în instrucțiuni.2.4.7.2. FiltreleFiltrele și sitele trebuie să fie marcate astfel încât tipul și dimensiunea ochiurilor lor să poată fi identificate direct sau din informațiile date în instrucțiuni.2.4.8. InstrucțiunileInstrucțiunile trebuie să furnizeze următoarele informații:(a) măsurile de precauție necesare în timpul umplerii, golirii și curățării, pentru a evita contaminarea mediului;(b) condițiile de utilizare și pregătirea și reglarea corespunzătoare, pentru a asigura o împrăștiere egală și o depunere omogenă a pesticidelor, evitând pierderile;(c) tipul și dimensiunea duzelor;(d) tipul și dimensiunea ochiurilor sitelor și filtrelor;(e) frecvența de verificare și criteriile pentru înlocuirea duzelor, a sitelor și a filtrelor;(f) restricțiile de utilizare a anumitor pesticide;(g) conectarea și utilizarea oricărui echipament sau accesorii speciale;(h) verificările echipamentului care trebuie efectuate, în conformitate cu dispozițiile relevante ale Directivei […] [29] .”Articolul 2 Transpunere1. Statele membre adoptă și publică dispozițiile necesare pentru a se conforma prezentei directive cel târziu până la [DATA…]. Ele informează de îndată Comisia cu privire la acestea.Statele membre aplică aceste dispoziții începând cu [DATA…].Atunci când statele membre adoptă aceste dispoziții, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.2 Statele membre comunică Comisiei textul dispozițiilor de drept intern adoptate în domeniul reglementat de prezenta directivă, împreună cu un tabel în care se arată modul în care dispozițiile prezentei directive corespund dispozițiilor naționale adoptate.Articolul 3Intrarea în vigoarePrezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4DestinatariPrezenta directivă se adresează statelor membre.Adoptată la Bruxelles,Pentru Parlamentul European Pentru ConsiliuPreședintele Președintele [1] Decizia nr. 1600/2002/CE a Parlamentului European și a Consiliului din 22 iulie 2002 de stabilire a celui de-al șaselea program comunitar de acțiune pentru mediu (JO L 242, 10.9.2002, p. 1–15).[2] COM(2006) 372 final – Comunicare a Comisiei către Consiliu, Parlamentul European, Comitetul Economic și Social European și Comitetul Regiunilor – O strategie tematică privind utilizarea durabilă a pesticidelor, disponibilă la adresa: http://ec.europa.eu/environment/ppps/pdf/com_2006_0372.pdf[3] COM(2006) 373 final – Propunere de directivă a Parlamentului European și a Consiliului de stabilire a unui cadru de acțiune comunitară în scopul unei utilizări durabile a pesticidelor, disponibilă la adresa: http://ec.europa.eu/environment/ppps/pdf/com_2006_0373.pdf[4] Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (reformare) (JO L 157, 9.6.2006, p. 24-86).[5] COM(2002) 349, disponibil la adresa: http://europa.eu.int/comm/environment/ppps/1st_step_com.htm[6] „Evaluarea impacturilor economice ale măsurilor specifice care vor face parte din strategia tematică privind utilizarea durabilă a pesticidelor” , raport final, octombrie 2004, Beratungsgesellschaft für integrierte Problemlösungen (BiPRO), disponibil la adresa: http://ec.europa.eu/environment/ppps/pdf/bipro_ppp_final_report.pdf[7] Acestea sunt disponibile la adresa: http://ec.europa.eu/environment/ppps/2nd_step_react.htm[8] SEC(2006) 894 – Documentul de lucru al serviciilor Comisiei cu privire la evaluarea impactului strategiei tematice privind utilizarea pesticidelor (Commission staff working paper on the Impact Assessment of the Thematic Strategy on the Sustainable Use of Pesticides), disponibil la adresa: http://ec.europa.eu/environment/ppps/pdf/sec_2006_0894.pdf[9] Pentru toate observațiile, a se consulta http://ec.europa.eu/environment/ppps/1st_step_consul.htm . Documentele și rapoartele consultărilor părților interesate sunt disponibile la adresa: http://ec.europa.eu/environment/ppps/1st_step_conf.htm[10] Rezultatele sunt, de asemenea, disponibile pe internet la adresa http://ec.europa.eu/environment/ppps/pdf/stats_consult.pdf[11] A se vedea http://europa.eu.int/comm/environment/ppps/2nd_step_tech.htm[12] Ase vedea documentul citat la nota 8 de mai sus, p. 38.[13] A se vedea documentul citat la nota 8 de mai sus, p. 38.[14] A se vedea documentul citat la nota 8 de mai sus, p. 37.[15] A se vedea documentul citat la nota 8 de mai sus, p. 37.[16] A se vedea documentul citat la nota 8 de mai sus, p. 14 -146.[17] A se vedea documentul citat la nota 6 de mai sus, în special secțiunea 4.5 – p. 72-74, Impacts: secțiunea 10 – p. 218-258.[18] A se vedea documentul citat la nota 8 de mai sus, în special Policy options: secțiunea 4.1.2 – p. 37, Impacts: secțiunea 6.1.2 – p. 90-98, Comparing the options: secțiunea 6.2.2 – p. 143-146, și Comments received: secțiunea 9.10 – p. 197-198.[19] A se vedea Propunerea modificată de regulament al Parlamentului European și al Consiliului privind introducerea pe piață a produselor de protecție a plantelor, 11 martie 2008, COM(2008) 93 final.[20] A se vedea tipurile de produse de la 14 până la 19, specificate în anexa V la Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive - JO L 123, 24.4.1998 p.1 (modificată ultima dată prin Directiva 2007/47/CE (JO L 247, 21.9.2007, p. 21).[21] JO C , , p. .[22] JO C , , p. .[23] JO C , , p. .[24] COM(2006) 372 final[25] COM(2006) 373 final[26] JO L 157, 9.6.2006, p. 24.[27] Regulamentul (CE) nr. [...] privind produsele de protecție a plantelor– JO L [...], [...], p. [...].[28] Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive – JO L 123, 24.4.1998 p.1 (modificată ultima dată prin Directiva 2007/47/CE) – JO L 247, 21.9.2007, p. 21.[29] Directiva […] a Parlamentului European și a Consiliului din […] de stabilire a unui cadru de acțiune comunitară în scopul unei utilizări durabile a pesticidelor - JO L […] […], p.[…].